	Európai Parlament
2024-2029
	[image: EP logo RGB_Mute]



ELFOGADOTT SZÖVEGEK

[bookmark: TANumber]P10_TA(2026)0171
[bookmark: title]Az Unióban megvalósuló külföldi befektetések átvilágítása
[bookmark: DocNumber]
[bookmark: Commission]Nemzetközi Kereskedelmi Bizottság
[bookmark: PE]PE767.951
[bookmark: Sujet][bookmark: References]Az Európai Parlament 2026. május 19-i jogalkotási állásfoglalása az Unióban megvalósuló külföldi befektetések átvilágításáról, valamint az (EU) 2019/452 európai parlamenti és tanácsi rendelet hatályon kívül helyezéséről szóló európai parlamenti és tanácsi rendeletre irányuló javaslatról (COM(2024)0023 – C9-0011/2024 – 2024/0017(COD))
(Rendes jogalkotási eljárás: első olvasat)
Az Európai Parlament,
–	tekintettel a Bizottság Parlamenthez és Tanácshoz intézett javaslatára (COM(2024)0023),
–	tekintettel az Európai Unió működéséről szóló szerződés 294. cikkének (2) bekezdésére, valamint 114. és 207. cikkére, amelyek alapján a Bizottság javaslatát benyújtotta a Parlamenthez (C9‑0011/2024),
–	tekintettel az Európai Unió működéséről szóló szerződés 294. cikkének (3) bekezdésére,
–	tekintettel az Európai Gazdasági és Szociális Bizottság 2024. július 10-i véleményére[footnoteRef:1], [1:  	HL C, C/2024/6027, 2024.10.23., ELI: http://data.europa.eu/eli/C/2024/6027/oj.] 

–	tekintettel a Régiók Bizottsága 2024. november 20-i véleményére[footnoteRef:2], [2:  	HL C, C/2025/290, 2025.1.24., ELI: http://data.europa.eu/eli/C/2025/290/oj.] 

–	tekintettel az illetékes bizottság által az eljárási szabályzat 75. cikkének (4) bekezdése alapján jóváhagyott ideiglenes megállapodásra és a Tanács képviselőjének 2026. február 10-i írásbeli kötelezettségvállalására, amely szerint egyetért a Parlament álláspontjával, az Európai Unió működéséről szóló szerződés 294. cikkének (4) bekezdésével összhangban,
–	tekintettel eljárási szabályzata 60. cikkére,
–	tekintettel a Gazdasági és Monetáris Bizottság, az Ipari, Kutatási és Energiaügyi Bizottság, a Belső Piaci és Fogyasztóvédelmi Bizottság és a Közlekedési és Idegenforgalmi Bizottság véleményére,
–	tekintettel a Nemzetközi Kereskedelmi Bizottság jelentésére (A10-0061/2025),
1.	elfogadja első olvasatban az alábbi álláspontot[footnoteRef:3]; [3:  	Ez az álláspont lép a 2025. május 8-án elfogadott módosítások helyébe (Elfogadott szövegek, P10_TA(2025)0102).] 

2.	jóváhagyja a Parlament és a Bizottság ezen állásfoglaláshoz csatolt együttes nyilatkozatát, amelyet az Európai Unió Hivatalos Lapjának C sorozatában tesznek közzé;
3.	felkéri a Bizottságot, hogy utalja az ügyet újból a Parlamenthez, ha javaslatát másik szöveggel váltja fel, lényegesen módosítja vagy lényegesen módosítani kívánja;
4.	utasítja elnökét, hogy továbbítsa a Parlament álláspontját a Tanácsnak és a Bizottságnak, valamint a nemzeti parlamenteknek.

Az Európai Parlament álláspontja, amely első olvasatban 2026. május 19-én került elfogadásra az Unióban megvalósuló külföldi befektetések átvilágításáról, valamint az (EU) 2019/452 rendelet hatályon kívül helyezéséről szóló (EU) 2026/... európai parlamenti és tanácsi rendelet elfogadására tekintettel
(A Parlament és a Tanács megállapodása következtében a Parlament álláspontja megegyezik a végleges jogalkotási aktussal, az (EU) 2026/1386 rendelettel.)








MELLÉKLET A JOGALKOTÁSI ÁLLÁSFOGLALÁSHOZ

Az Európai Parlament és a Bizottság együttes nyilatkozata a külföldi beruházásokkal és a gazdasági biztonsággal kapcsolatos további intézkedések szükségességéről[footnoteRef:4] [4:  	Erről a nyilatkozatról az Unióban megvalósuló külföldi befektetések átvilágításáról, valamint az (EU) 2019/452 európai parlamenti és tanácsi rendelet hatályon kívül helyezéséről szóló, 2026. június 17-i (EU) 2026/1386 európai parlamenti és tanácsi rendeletre irányuló javaslat [dátum] elfogadásával összefüggésben született megállapodás (HL L, 2026/1386, 2026.6.26., ELI http://data.europa.eu/eli/reg/2026/1386/oj).] 

Az Európai Parlament és a Bizottság egyetért abban, hogy az Uniónak továbbra is vonzó üzleti helyszínnek kell maradnia, biztosítva, hogy a külföldi befektetések – különösen a stratégiai ágazatokban – hozzájáruljanak a gazdasági növekedéshez és a versenyképességhez. 
A két intézmény azonban elismeri, hogy bizonyos beruházások stratégiai függőségeket teremthetnek, és alááshatják a belső piac rezilienciáját. Ezek a fejlemények gyengíthetik az Unió gazdasági biztonságát, és alááshatják az Unió technológiai előnyét, gazdasági rezilienciáját és munkahely-teremtési képességét. 
Mindezek alapján a két intézmény prioritásnak tekinti az ilyen kockázatok kezeléséhez és az Unió gazdasági biztonságának védelméhez szükséges további uniós szintű intézkedések értékelését és meghozatalát annak biztosítása érdekében, hogy az Unióba irányuló külföldi befektetések ne növeljék a stratégiai függőségeket vagy a technológiai hiányosságokat. 
A Bizottság az Unió nemzetközi kötelezettségvállalásaival összhangban kezdeményezni kívánja, hogy az uniós ipar versenyképességének fokozása és a fent említett kockázatok kezelése érdekében célzott feltételeket határozzon meg a gondosan azonosított stratégiai ágazatokba irányuló külföldi befektetésekre vonatkozóan. 
Az Európai Parlament elismeri ezt az elkötelezettséget, és készen áll arra, hogy teljes mértékben gyakorolja társjogalkotói szerepét, és hogy időben megvizsgálja az ilyen javaslatokat.

